**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՄԱՐՏԻ 6-Ի N 275-Ն ԵՎ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2169-Ն ՈՐՈՇՈՒՄՆԵՐԻ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն**
 | 02.03.202301/34-2/3283-2023 |
| Ուսումնասիրելով Ձեր 15.02.2023թ. N ԱԳ/ԱԳ-1-4/3460-2023 գրությամբ ներկայացված «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (այսուհետ՝ Նախագիծ) հայտնում ենք հետևալը.Հաշվի առնելով, որ առաջարկվող փոփոխությունը անխուսափելիորեն հանգեցնելու է շահառուների թվաքանակի աճի, ինչը իր հերթին ենթադրում է նշված շահառուների տրամադրման ենթակա նպաստների ֆինանսավորման ծավալի ավելացում՝ անհրաժեշտ է ներկայացնել առաջարկվող փոփոխության իրականացման ֆինանսական ազդեցության գնահատականը: Ելնելով վերոգրյալից հայտնում ենք, որ բովանդակային առումով ներկայացված նախագծի վերաբերյալ առարկություններ չունենք, սակայն դրա ֆինանսավորման համար անհրաժեշտ լրացուցիչ ռեսուրսների հետ կապված հարցերն անհրաժեշտ է քննարկել 2024-2026թթ ՄԺԾԾ գործընթացի շրջանակներում: | Ընդունվել է ի գիտություն։Նախագծով առաջարկվող կարգավորումներով նպաստի պարզեցվում է երեխայի ծննդյան միանվագ նպաստի նշանակման գործընթացը, ինչը գործնականում չի հանգեցնելու շահառուների թվի աճի։ Գործող ընթացակարգերով շահառուները նպաստ նշանակելու համար պահանջվող տեղեկատվությունը (փաստը) հաստատել են տալիս դատական կամ նոտարական կարգով։Մինչև երեխային ծննդյան օրը մահացած երեխային հաշվի առնելու վերաբերյալ դրույթ սահմանելու և այն 2022 թվականի հունվարի 1-ից հետո ծնված երեխաների վրա տարածելը նպատակ ունի աջակցել հատկապես 44-օրյա պատերազմում զոհված զինծառայողների ընտանիքներին՝ այդ ընտանքիներում ծնված երեխաների կարգաթիվը որոշելիս։ Այս դեպքում պետական բյուջեի ծախսերը կարող են ավելանալ, եթե ընտանիքում ծնվի 3-րդ կամ յուրաքանչյուր հաջորդ երեխան։ Քանի որ նման հաշվառում չի իրականացնել հնարավոր չէ, պետական բյուջեի լրացուցիչ ծախսերը ևս գնահատել հանարվոր չէ։Տեղեկացնվում է, որ 2020-2022թթ երեխայի խննդյան օրվան նախորդող 3 տարվա ընթացքում մահացած երեխայի (զավակի) հաշվառմամբ երեխայի ծննդյան միանվագ նպաստ է նշանակվել, համապատասխանաբար, 72, 74, 97 ընտանիքների։ |
| Միաժամանակ անդրադառնալով նախագծի տեխնիկական մասին՝ հայտնում ենք հետևյալը. Նախագծի 1-ին կետի 1-ին ենթակետի «բ» պարբերությունում առաջարկում ենք հստակեցնել զավակի կողմից տրվող հայտարարության ձևը (օրինակ՝ գրավոր/բանավոր): | Առաջարկությունն ընդունվել է։Նախագծի 1-ին կետի 1-ին ենթակետի (լրամշակված նախագծի 1-ին կետի 2-րդ ենթակետով) հստակեցվել է, որ զավակի հայտարարությունը պետք է հաստատված լինի նոտարական ակտով։  |
| Նախագծի 3-րդ կետի համաձայն՝ եթե արդեն նշանակվել է երեխայի ծննդյան միանվագ նպաստ՝ կարգաթիվը որոշելիս առանց հաշվի առնելու մինչև նոր ծնված երեխայի ծննդյան օրը մահացած նրա քրոջը կամ եղբորը (բացառությամբ այն դեպքերի, երբ նրանք մահացել են պերինատալ շրջանում), ապա նշանակված նպաստի չափը վերահաշվարկվում է սույն որոշումն ուժի մեջ մտնելուց հետո 6 ամսվա ընթացքում կրկին դիմելու դեպքում։ Այս համատեքստում՝ առաջարկում ենք ապահովել համապատասխան շահառուներին պատշաճ տեղեկացման գործուն մեխանիզմներ, որպեսզի վերջիններս անհրաժեշտ ժամկետում հնարավորություն ունենան կրկին դիմելու երեխայի միանվագ նպաստի վերահաշվարկի համար: | Ընդունվել է ի գիտություն։Հաշվի առնելով այն հանգամանքը, որ Միասնական սոցիալական ծառայությունը մերժման հիմքերով շահառուների առանձին հաշվառում չի վարել, նպատակահարմար չէ որոշմամբ ամրագրել շահառուներին տեղեկացնելու ընթացակարգ։Միաժամանակ նախագիծն ընդունվելու դեպքում հանրային իրազեկման տարբեր միջոցներով հանրությանը կտեղեկացվի կրկին դիմելու անհրաժեշտության մասին։  |
| 1. **Արդարադատության նախարարություն**
 | 03.04.2023/27.4/16480-2023 |
| «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը. 1. Նախագծի 1-ին կետի 4-րդ ենթակետով նախատեսված փոփոխության արդյունքում N 1 հավելվածի 9-րդ կետով նախատեսված կարգավորումը սկսվելու է «միաժամանակ» բառով, ուստի առաջարկում ենք վերանայել այն: | Առաջարկությունը չի ընդունվել։Հարկ է նկատի ունենալ, որ «Պետական նպաստների մասին» օրենքի 24-րդ հոդվածի 8-րդ մասով սահմանված կարգավորումը ևս սկսվում է «միաժամանակ» բառով, իսկ որոշման N 1 հավելվածի 9-րդ կետը առանձնահատկություն է սահմանում Օրենքի նշված դրույթի կիրարկման համար։ |
| 2. Նախագծի 1-ին կետի 6-րդ ենթակետի համաձայն՝ նախատեսվում է 23.1-ին կետը «վրա» բառից հետո լրացնել «, այդ թվում՝ սույն կարգի 17.1-ին կետում նշված դեպքում,» բառերով: Նկատի ունենալով, որ որոշման 23.1-ին կետում առկա է երկու «վրա» բառ` անհրաժեշտ է հստակեցնել, թե որ «վրա» բառից հետո է կատարվելու նշված լրացումը: | Առաջարկությունն ընդունվել է։Նախագծի 1-ին կետի 6-րդ ենթակետում հստակեցվել է, որ առաջարկվող լրացումը վերաբերում է 23.1-ին կետի առաջին նախադասությանը։ |
| 3. Նախագծի 1-ին կետի 7-րդ ենթակետով լրացվող 23.2-րդ կետով սահմանվում է, որ ներկայացված փաստաթղթերի հիման վրա դրանք ներկայացնելու օրվա դրությամբ գործող օրենսդրությամբ սահմանված չափով նպաստը նշանակվելուց և վճարվելուց (վճարման ցուցակ ներառվելուց) հետո՝ նոր ծնված երեխայի ծննդյան ամսվանից հետո 12 ամսվա ընթացքում լրացուցիչ փաստաթղթեր (տեղեկատվություն) ստացվելու դեպքում, որոնց արդյունքում փոխվում է նոր ծնված երեխայի կարգաթիվը, ծնողին ավել վճարված նպաստի գումարը ենթակա է բռնագանձման։ Սույն կետում նշված` ավել վճարված նպաստի գումարը նոր ծնված երեխայի ծննդյան կապակցությամբ նշանակված (վճարման ցուցակ ներառված) և նոր ծնված երեխայի՝ լրացուցիչ փաստաթղթերի (տեղեկատվության) հիման վրա որոշված կարգաթվին համապատասխան գումարների տարբերությունն է: Այս առումով նախ հարկ է նշել, որ հիշյալ կարգավորումից պարզ չէ, թե ում կողմից ներկայացվող և ինչ լրացուցիչ փաստաթղթերի (տեղեկությունների) հիման վրա է իրականացվելու ավել վճարված նպաստի գումարի բռնագանձումը և ինչ կարգով: Բացի այդ, պարզ չէ հիշյալ կետում միայն ավել վճարված նպաստի գումարը բռնագանձելու վերաբերյալ կարգավորումներ նախատեսվում, իսկ նպաստի գումարը պակաս վճարված լինելու դեպքում վճարում կատարելու վերաբերյալ կարգավորումներ նախատեսված չեն: Միաժամանակ, նախագծի 3-րդ կետով նախատեսվում է, որ եթե արդեն նշանակվել է երեխայի ծննդյան միանվագ նպաստ՝ կարգաթիվը որոշելիս առանց հաշվի առնելու մինչև նոր ծնված երեխայի ծննդյան օրը մահացած նրա քրոջը կամ եղբորը (բացառությամբ այն դեպքերի, երբ նրանք մահացել են պերինատալ շրջանում), ապա նշանակված նպաստի չափը վերահաշվարկվում է սույն որոշումն ուժի մեջ մտնելուց հետո 6 ամսվա ընթացքում կրկին դիմելու դեպքում:  Այսպիսով ստացվում է, որ նպաստն ավել վճարված լինելու դեպքում 12 ամսվա ընթացքում իրականացվում է բռնագանձում, իսկ պակաս վճարված լինելու դեպքում՝ կարող է վերահաշվարկվել միայն 6 ամսվա ընթացքում կրկին դիմելու դեպքում: Ելնելով վերոգրյալից՝ գտնում ենք, որ նախ անհրաժեշտ է հստակեցնել, թե ինչ կարգով է իրականացվելու ավել վճարված նպաստի գումարի բռնագանձումը, ինչպես նաև նախագծով սահմանել նպաստը պակաս վճարված լինելու դեպքում դրա վերահաշվարկման և վճարման հավասար պայմաններ՝ նկատի ունենալով նաև ՀՀ Սահմանադրությամբ ամրագրված սոցիալական ապահովության իրավունքը:  | Ընդունվել է ի գիտություն։Որոշմամբ հաստատված կարգի 23.1-ին կետով արդեն իսկ առկա է կարգավորում՝ նպաստը նշանակվելուց և վճարվելուց հետո՝ լրացուցիչ փաստաթղթեր ներկայացվելու դեպքում, որոնց արդյունքում փոխվում է նոր ծնված երեխայի կարգաթիվը, չվճարված նպաստի գումարը վճարելու մասով։ Հաշվի առնելով, որ գործող կարգով առկա չէ կարգավորում ավել վճարված նպաստի մասով՝ նախագծի 1-ին կետի 7-րդ ենթակետով առաջարկվում է 23.1-ին կետով սահմանված դրույթին համանման կարգավորում սահմանել նաև ավել վճարված նպաստի մասով։Ինչ վերաբերում է ավել վճարված նպաստը բռնագանձելու կարգին, ապա հարկ է նկատի ունենալ, որ այն սահմանված է Օրենքի 37-րդ հոդվածի 2-րդ մասով։ |
| 1. **Ազգային ժողովի աշխատանքի և սոցիալական հարցերի մշտական հանձնաժով**
 | **Ստացվել է բանավոր** |
| Աշխատանքի և սոցիալական հարցերի նախարարի հետ ոլորտի վերաբերյալ աշխատանքային քննարկման ընթացքում առաջարկվել է անդրադառնալ նաև Կառավարության 2021 թվականի դեկտեմբերի 23-ի N 2169-Լ որոշման շրջանակներում 50 հազար դրամ աջակցություն ստանալու իրավունքի պայմանին այն դեպքերում, երբ զոհված զինծառայողի ընտանիքում նրա մահից հետո ծնվում է զինծառայողի հարազատ քույրը կամ եղբայրը։ Առաջարկվել է այս դեպքերի համար նախատեսել բացառություն և նոր ծնված երեխայի կարգաթիվը որոշելիս հաշվի առնել նաև նրա՝ զոհված զինծառայող եղբորը կամ քրոջը։ | Առաջարկությունն ընդունվել է։Հաշվի առնելով, հարցի առաջնահերթությունը և միաժամանակ այն հանգամանքը, որ «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» որոշման նախագծով արդեն իսկ անդրադարձ է կատարվում նոր ծնված երեխայի կարգաթիվը որոշելուն (մասնավորապես հանվում է 3 տարուց ավելի վաղ մահացած երեխային չհաշվառելու պայմանը) որոշվել է, որ այդ նախագիծը լրամշակվի և այնտեղ ներառվի նաև Կառավարության 2021 թվականի դեկտեմբերի 23-ի N 2169-Լ որոշման մեջ փոփոխություններ կատարելու դրույթ։Արդյունքում, առաջարկվել է Կառավարության 2021 թվականի դեկտեմբերի 23-ի N 2169-Լ որոշմամբ շահառու երեխայի կարգաթիվը որոշելիս հաշվի առնել նաև Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կատարելու ժամանակ կամ հակառակորդի նախահարձակ գործողության հետևանքով զոհված՝ շահառու երեխայի ծնողներից (հորից և մորից) կամ միայն մեկ ծնողից սերված զավակներին (շահառու երեխայի քույրերին ու եղբայրներին), եթե ներկայացվում է բժշկասոցիալական փորձաքննություն իրականացնող իրավասու պետական մարմնի տված տեղեկանքը՝ զոհված զավակի մահվան պատճառական կապի մասին ։ |
| 1. **Վարչապետի աշխատակազմի սոցիալական հարցերի վարչություն**
 | 27.04.2023թիվ 02/11.4/14022-2023 |
| 1. Առաջարկում ենք վերանայել նախագծի 1-ին կետի 1-ին ենթակետը՝ ձևակերպումը տալով այնպես, որ խոսքը չվերաբերի նոր ծնված երեխայի մահվանը: | Առաջարկությունն ընդունվել է։Նախագծի 1-ին կետի 1-ին ենթակետում (լրամշակված նախագծի՝ 2-րդ ենթակետ) հստակեցվել է, որ քննարկվող կարգավորումը վերաբերում է կարգի 8-րդ կետում նշված երեխային (զավակին)։ |
| 2. Նախագծի 1-ին կետի 2-րդ ենթակետի բ. պարբերությունում անհրաժեշտ է հստակեցնել, որ դեպքը վերաբերում է չափահաս երեխային: | Առաջարկությունն ընդունվել է։Սույն առաջարկությունների 3-րդ կետի կիրառմամբ նշված դրույթն այլևս հստակեցնելու կարիք չկա։ |
| 3. Ինչպես նախագծում, այնպես էլ գործող որոշման մեջ կիրառվում է «զավակ» հասկացությունը, սակայն չունենք սահմանած, թե ով է հանդիսանում զավակ: | Առաջարկությունն ընդունվել է։Նախագծի լրամշակված տարբերակի 1-ին կետի 2-րդ ենթակետով (լրամշակված նախագծի՝ 3-րդ ենթակետ) առաջարկվել է կարգում կիրառվող հասկացություններում սահմանել նաև, որ զավակը նոր ծնված երեխայի 18 տարին լրացած քույրն կամ եղբայրն է։ |
| 4. Նախագծի 1-ին կետի 5-րդ ենթակետով լրացվող 17.1-ին կետում անհրաժեշտ է հստակեցնել, որ խոսքը վերաբերում է այն դեպքերին, երբ գործող որոշման N 1 հավելվածի 17-րդ կետի 1-ին ենթակետով նպաստ նշանակելը մերժելուց հետո սահմանված ժամկետում ծնողի կողմից անհրաժեշտ փաստաթղթերը չի ներկայացվում: | Առաջարկությունը չի ընդունվել։Նախագծի 1-ին կետի 5-րդ ենթակետով (լրամշակված նախագծի՝ 6-րդ ենթակետ) կարգավորում է տրվում այն դեպքերին, երբ ծնողի ներկայացրած փաստաթղթերով ծնողը ձեռք է բերում նպաստի իրավունք, սակայն ոչ այն կարգաթվով, որը նշված է դիմումում։ Ըստ այդմ, առաջարկվող՝ 17.1-ին կետը կիրառելի է ներկայացված դիմումն ընթացքավորելիս և որևէ կերպ չի առնչվում չի որոշման N 1 հավելվածի 17-րդ կետին։Ընդ որում, նախագծի 1-ին կետի 5-րդ ենթակետով (լրամշակված նախագծի՝ 6-րդ ենթակետ) սահմանված կարգավորումն ամբողջանում է նախագծի 1-ին կետի 6-րդ (լրամշակված նախագծի՝ 7-րդ) ենթակետով, որով հստակեցվում է նպաստը նշանակելուց և վճարելուց հետո՝ նոր ծնված երեխայի ծննդյան ամսվանից հետո 12 ամսվա ընթացքում ներկայացված լրացուցիչ փաստաթղթերի հիման վրա ավելի բարձր կարգաթվով նպաստ վճարելու ընթակարգը։ |
| 5. Նախագծի 1-ին կետի 7-րդ ենթակետում 5.1 անհրաժեշտ է հստակեցնել, իսկ դրա անհնարինության դեպքում հիմնավորել, թե լրացուցիչ փաստաթղթերը որտեղից պետք է ստացվեն, 5.2 բացակայում է ծնողին փոխհատուցման դեպքը, եթե լրացուցիչ փաստաթղթերի ստացման դեպքում պարզվում է, որ երեխայի կարգաթվի փոփոխության արդյունքում ծնողին վճարվել է պակաս գումար: | Ընդունվել է ի գիտություն։Նախագծի 1-ին կետի 7-րդ (լրամշակված նախագծի՝ 8-րդ) ենթակետի առաջարկությունը վերաբերվում է ցանկացած աղբյուրից ստացված տեղեկատվությանը։ Այս տեսակետից հարկ է նկատի ունենալ, որ նպատակահարմար չէ սպառիչ թվարկել այն դեպքերն ու անձանց, ովքեր կարող են հիմնավորված տեղեկատվություն տրամադրել առ այն, որ նպաստը սխալ է նշանակվել։Գործող կարգի 23.1-ին կետով արդեն նախատեսված է, որ նպաստ նշանակելուց հետո եթե ներկայացվեն փաստաթղթեր, որոնց արդյունքում փոխվում է (բարձրանում է) նոր ծնված երեխայի կարգաթիվը, չվճարված նպաստի գումարը վճարվելու է ընդհանուր հիմունքներով: Ընդ որում, նույն կետով սահմանված է, որ չվճարված նպաստի գումարը նոր ծնված երեխայի ծննդյան կապակցությամբ նշանակված (վճարման ցուցակ ներառված) և նոր ծնված երեխայի՝ լրացուցիչ փաստաթղթերի հիման վրա որոշված կարգաթվին համապատասխան վճարման ենթակա գումարների տարբերությունն է: |
| 6. Նախագծի 2-րդ կետի 1-ին ենթակետն իրավական տեխնիկայի տեսանկյունից անհրաժեշտ է համապատասխանեցնել «Նորմատիվ իրավական ակտերի մասին» օրենքի պահանջներին: | Առաջարկությունն ընդունվել է։Նախագծի 2-րդ կետի 1-ին ենթակետը համապատասխանեցվել է «Նորմատիվ իրավական ակտերի մասին» օրենքի պահանջներին: |
| 7. Նախագծին կից ներկայացված ամփոփաթերթը վերաբերում է միայն Կառավարության 06.03.2014թ. N 275-Ն որոշան մեջ լրացումներ և փոփոխություններ կատարելուն: | Ընդունվել է ի գիտություն։Ափոփաթերթի վերնագիրը խմբագրվել է։Կառավարության 2021 թվականի դեկտեմբերի 23-ի N 2169-Լ որոշման մեջ փոփոխություններ կատարելու վերաբերյալ կարգավորումները նախագիծ ներառվել են այն Վարչապետի աշխատակազմ ներկայացնելիս (շահագրգիռ գերատեսչություններ կարծիքի չեն ներկայացվել), այդ մասին առկա է տեղեկատվություն ամփոփաթերթի 3-րդ կետում։ |
| Նախագիծը ներկայացվել է հանրային քննարկման |  |